da vi da de en en de de da da da da da da id en de da nb da da da da en en en pl da en en en pl da en en en da da da da da da en sv en en sv nb da de en fr da da en da da en fi da da da de nl da en
H1: Uafgjort i kampen om direkte oprykning - Hafnia Floorball Club
Kirk - 10. februar 2014
For at lukke hullet op til Hafnia, skulle Lyngby gerne bruge en sejr søndag i Lundtoftehallen, og hjemmeholdets meget fysiske og til dels også primitive approach til spillet bar frugt fra start. Selv om Hafnia var meget boldbesiddende, var det således Lyngby, som i 1. periode kunne bringe sig foran 2-0, mens Hafnia betalte prisen for ineffektivitet og et på dagen impotent powerplay.
Fra 2. periodes start pressede Hafnia højere på banen, og det bekom åbenlyst ikke Lyngbys backer vel. Hafnia fik udlignet på to scoringer fra Jeppes stav inden for et halvt minut – begge efter omstillinger. Lyngby manglede løsninger i denne fase af kampen, og med lidt held havde Hafnia trukket fra. I stedet reddede Lyngbys mange ureglementerede tacklinger og slag på stav gang på gang kastanjerne ud af ilden for hjemmeholdet, og det blev desværre tolereret af dagens dommere.
Hafnia forventede, at Lyngby ville presse på i 3. periode for at skaffe den nødvendige sejr, men det gjorde de blå ikke. I stedet blev perioden ligesom den foregående i den grad domineret af Hafnia. Det var derfor ikke ufortjent, at kaptajn Peter bragte Hafnia foran kort inde i perioden. Desværre holdt føringen dog kun 16 sekunder, da et lidt svagt skud fik lov at passere en efter eget udsagn træt Meyer i Hafnia-målet. I slutfasen kunne kampen have gået begge veje, men det forblev helt lige på måltavlen.
Hafnia har nu 3 kampe tilbage og kan selv sikre sig direkte oprykning ved vinde to af dem. De resterende modstandere er Hvidovre (H), Benløse (H) og Bornholm (U).
Lyngby FF – Hafnia FC 3-3 (2-0, 0-2, 1-1)
1. 05:24 U2 Mark Dalsager, Lyngby
1. 10:33 1-0 Patrick Wittrock (ass. Mark Dalsager)
1. 15:57 2-0 Patrick Wittrock (uass.)
1. 19:35 U2 Johnny Løvhøj, Lyngby
2. 07:21 2-1 Jeppe V. Trier (ass. Philippe Nielsen)
2. 07:49 2-2 Jeppe V. Trier (ass. Peter Steen Jensen)
3. 05:44 2-3 Peter Steen Jensen (ass. Jeppe V. Trier)
3. 06:00 3-3 Morten Trostmann (uass.)
3. 06:49 U2 Casper Merrild, Lyngby
3. 13:42 Timeout, Lyngby
3. 19:27 Timeout, Hafnia
MOM: Peter Steen Jensen
Første træning er tirsdag d. 9. august i Sundby Hallen – Hal 3.
Vi glæder os til at se jer.
Træningstider for sæsonen 22/23:
16.30-18.00: U11 & Øvrig Ungdom
Sæsonafslutning torsdag d. 9. juni
Forpersonens første år – et kig mod næste sæson
Træningstider frem mod sommerferien
Dame 1 (102) Dame 2 (54) Herre 1 (243) Herre 2 (40) Herre 3 (17) Klubben (103) Ungdom (12)
@2022 Hafnia Floorball Club